Kameme FmKameme Fm News
President Uhuru kuuria muingi ukamathuura kuona nimamarutiire wira wega
A-kenya guothe bururi-ini nimoritio kumurika na kinyi maundu maria atongoria mangionania mekiire bururi mbere ya kumaikiria kura. Akiaria mwena wa Garissa mutongoria wa bururi Uhuru Kenyatta augite kwa ihinda riria Jubilee ikoretwo wathani-ini, nimahotete gukinyaniria tabarira nyingi cia kuguna muingi undu uria atongoria aria mari mung’ethaniro-ini maaremirwo gwika riria mari utongoria-ini.
Mwena-ini wake munini wa president William Ruto arakumithia mung’ethaniro ni uria ukoretwo ugiukirira honge cia thirikari, akiuga angikorwo matiri na mwihoko nacio matiagiriire gwetha utongoria.
Na onathengia wa mung’ethaniro kumenereria thirikari nikugathika mukaana wa kuuma nja utuku kana curfew, president augite no muhaka imaramari iria ciagagitie thayu ciambe ing’ethanirwo nacio mbere ya kweherio gwa curfew.
fao_Latn kik_Latn kik_Latn kik_Latn kik_Latn